ग्रामीण चौकीदारों की समस्याओं का किया जाए समाधान : परवारा
करनाल |कर्ण पार्क में हरियाणा ग्रामीण चौकीदार सभा की राज्य कार्यकारिणी की बैठक राज्य प्रधान परवारा राम की अध्यक्षता में हुई। बैठक का संचालन राज्य महासचिव संजीत कुमार ने किया। राज्य प्रधान ने कहा कि ग्रामीण चौकीदार सभा की मांगों समस्याओं को लेकर राष्ट्रीय अनुसूचित जाति आयोग सदस्य ईश्वर सिंह ने उठाई गई मांगों को लेकर सरकार से लागू करने की मांग की है। बैठक में निर्णय लिया गया है कि सरकार ने 14 दिसंबर को सरकार द्वारा चंडीगढ़ में दिए गए आश्वासन को असली जामा नहीं पहनाया है। संबंधित अधिकारियों को मांगों को पूरा करने के लिए दस दिन का समय दिया था। लेकिन किसी भी समस्या का कोई समाधान नहीं हुआ। फरवरी 2016 में जिला स्तरीय प्रदर्शनों का सिलसिला शुरू किया जाएगा। सभा द्वारा मुख्यमंत्री को मांगों को लेकर पत्र भेजा गया। मौके पर कली राम, बाबु राम, फकीर चंद, दया किशन, सुरेंद्र सिंह, सोमदत्त, रामचंद्र सिवाच, ज्ञानेंद्र, चूडिय़ा राम सहित अन्य मौजूद रहे।
येरही मांगें : रुकाहुआ मेहनताना एरियर सहित भुगतान किया जाए, विनियम 2011 को रद्द किया जाए, महंगाई को देखते हुए न्यूनतम वेतन लागू किया जाए, चौकीदार की मृत्यु होने पर उसके ही परिवार के सदस्य को चौकीदार रखा जाए। चौकीदार की सेवा मुक्ति पर एकमुश्त राशि देकर एक लाख रुपए देकर सम्मानित किया जाए।
hin_Deva hin_Deva hin_Deva